Oficiālais Vēstnesis L 315 , 19/11/1997 Lpp. 0013 - 0014



Komisijas Direktīva 97/64/EK (1997. gada 10. novembris), ar ko ceturto reizi tehnikas attīstībai pielāgo I pielikumu Padomes Direktīvai 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (neapstrādāta spīdīgā olīveļļa) (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 76/769/EEK (1976. gada 27. jūlijs) par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem [1], kurā jaunākie grozījumi izdarīti ar Komisijas Direktīvu 97/16/EK [2], un jo īpaši tās 2.a pantu, kas ieviests ar Padomes Direktīvu 89/678/EEK [3], tā kā ar Padomes Direktīvu 89/677/EEK [4], ar ko astoto reizi groza Direktīvu 76/769/EEK, ir aizliegts lietot dažas bīstamas vielas un preparātus dekoratīvos priekšmetos, trikiem, jokiem un rotaļām; tā kā kopš tā laika ir kļuvis zināms, ka dažas šīs bīstamās vielas un preparāti eļļu veidā, kas klasificētas kā tādas, kas ieelpotas ir kaitīgas, it īpaši krāsotas, rada risku cilvēka veselībai un sevišķi mazu bērnu veselībai, jo īpaši, ja tos lieto dekoratīvajās lampās; tā kā jāierobežo šādu krāsotu eļļu tirgū laišana lietošanai dekoratīvajās lampās; tā kā šajā direktīvā, nosakot šādu krāsainu eļļu tirgū laišanas ierobežojumus, ir ņemtas vērā pašreizējās zināšanas un jaunākās metodes attiecībā uz drošākām alternatīvām; tā kā šī direktīva neietekmē Kopienas tiesību aktus, ar ko nosaka darba ņēmēju aizsardzības minimālās prasības, kuras ietvertas Padomes Direktīvā 89/391/EEK [5] un atsevišķās direktīvās, kuru pamatā ir minētā direktīva, jo īpaši Padomes Direktīvā 90/394/EEK [6]; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Ar šo Direktīvas 76/769/EEK I pielikumu pielāgo tehnikas attīstībai, kā noteikts šīs direktīvas pielikumā. 2. pants Dalībvalstis pieņem un publicē noteikumus, kas vajadzīgi, lai ne vēlāk kā līdz 1998. gada 30. jūnijam izpildītu šīs direktīvas prasības, un par to tūlīt informē Komisiju. Dalībvalstīs šos noteikumus piemēro no 1998. gada 31. decembra. Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kā izdarīt šādas atsauces. 3. pants Šī direktīva ir adresēta dalībvalstīm. Briselē, 1997. gada 10. novembrī Komisijas vārdā — Komisijas loceklis Martin Bangemann [1] OV L 262, 27.9.1976., 24. lpp. [2] OV L 116, 6.5.1997., 31. lpp. [3] OV L 398, 30.12.1989., 24. lpp. [4] OV L 398, 30.12.1989., 19. lpp. [5] OV L 183, 29.6.1989., 1. lpp. [6] OV L 196, 26.7.1990., 1. lpp. -------------------------------------------------- PIELIKUMS Direktīvas 76/769/EEK I pielikuma 3. punktu aizstāj ar šādu punktu: "Šķidras vielas vai preparāti, ko uzskata par bīstamiem saskaņā ar 2. panta 2. punkta definīcijām un VI pielikuma 2., 3. un 4. daļas kritērijiem Padomes Direktīvā 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu, kura tehnikas attīstībai pielāgota ar Komisijas Direktīvām 93/21/EEK un 96/54/EK | 1.Nedrīkst lietot:dekoratīvos priekšmetos, kas domāti gaismas vai krāsu efektu radīšanai ar dažādām fāzēm, piemēram, dekoratīvās lampās un pelnu traukos,trikiem un jokiem,rotaļās vienam vai vairākiem dalībniekiem, ne kādā citā priekšmetā, ko paredzēts šādi lietot, pat dekoratīvos priekšmetos ne.2.Neierobežojot iepriekšminēto, vielas un preparāti, kas:ieelpoti ir kaitīgi un tiek marķēti ar R65, unko var izmantot par degvielu dekoratīvajās lampās, unko laiž tirgū 15 litru vai mazākā iepakojumā,nedrīkst saturēt krāsvielu — ja vien tas nav vajadzīgs fiskālu iemeslu dēļ — vai smaržas, vai tos abus.Neierobežojot citu tādu Kopienas noteikumu īstenošanu, kas attiecas uz bīstamu vielu un preparātu klasifikāciju, iepakošanu un marķēšanu, uz iepakojuma vielām un preparātiem, uz kuriem attiecas 2. punkts, ja tie paredzēti lietošanai lampās, skaidri salasāmi un neizdzēšami jābūt šādam marķējumam: "Lampas, kas pildītas ar šo šķidrumu, turēt bērniem nepieejamā vietā" | --------------------------------------------------